PATVIRTINTA

Šiaulių Stasio Šalkauskio gimnazijos

direktoriaus 2017 m. balandžio 5 d.

įsakymu Nr. V- 21

**ŠIAULIŲ STASIO ŠALKAUSKIO GIMNAZIJOS**

**VIRĖJO PAREIGYBĖS APRAŠYMAS**

1. **PAREIGYBĖ**

1. Šiaulių Stasio Šalkauskio gimnazijos virėjas yra priskiriamas kvalifikuotų darbuotojų grupei.

2. Pareigybės lygis: virėjas priskiriamas C lygio pareigybei.

3. Virėjas yra darbuotojas, dirbantis pagal darbo sutartį.

4. Pareigybės paskirtis: virėjo pareigybė reikalinga gimnazijos nuostatuose ir šiame pareigybės aprašyme numatytai veiklai vykdyti.

5. Virėjas tiesiogiai pavaldus valgyklos vedėjui.

6. Virėją priima į darbą, atleidžia iš pareigų, nustato jo pareiginį atlyginimą gimnazijos direktorius.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

7. Virėju dirbti gali ne jaunesnis kaip 18 m. amžiaus asmuo, įgijęs vidurinį ir (ar) profesinį išsilavinimą, išklausęs įvadinį instruktavimą, gaisrinės saugos instruktavimą, instruktavimą darbo vietoje ir pasitikrinęs sveikatą (turintis asmens medicininę knygelę).

8. Virėjas privalo žinoti:

8.1. gimnazijos vidaus tvarkos taisykles;

8.2. šį pareigybės aprašą;

8.3. darbuotojų saugos ir sveikatos norminių teisės aktų reikalavimus, gaisrinės saugos ir pirmosios medicinos pagalbos suteikimo taisykles;

8.4. priemonių, reikalingų darbui, rūšis ir kokybę;

8.5. asmeninių apsauginių priemonių naudojimo reikalavimus;

8.6. virtuvės darbo organizavimą;

8.7. įrengimų, virtuvės inventoriaus paskirtį, naudojimo taisykles;

8.8. tausojančio, sveiko maisto gamybos principus;

8.9. bendravimo psichologijos, profesinės etikos ir elgesio kultūros pagrindus.

9. Virėjas turi vadovautis:

9.1. nustatytomis užduotimis;

9.2. valgyklos vedėjo, ugdymo aprūpinimo skyriaus vedėjo ir kitų gimnazijos vadovų nurodymais;

9.3. darbo tvarkos taisyklėmis.

10. Virėjas privalo:

10.1. laikytis LR įstatymų, gimnazijos vidaus tvarkos taisyklių, instrukcijų, darbo saugos ir sveikatos reikalavimų;

10.2. atlikus darbą ar pasibaigus darbo dienai sutvarkyti savo darbo vietą: darbo įrankius ir medžiagas padėti į joms skirtas vietas;

10.3. pasirūpinti, kad darbo rūbai, individualios darbo saugos priemonės būtų tvarkingi.

10.4. nustatyta tvarka pasitikrinti sveikatą.

11. Virėjas darbo metu turi būti blaivus, nesisvaiginti narkotinėmis ir (ar) psichotropinėmis medžiagomis, vengti veiksmų, galinčių sukelti gaisrą, būti mandagus, kultūringai elgtis su darbuotojais, mokiniais ir gimnazijos svečiais.

**III. VIRĖJO FUNKCIJOS**

12.Virėjas atlieka šias funkcijas:

12.1. patiekalų, kulinarinių gaminių paruošimui naudoja tik tuos maisto produktus ir žaliavas, kurie atitinka jų kokybę reglamentuojančių dokumentų reikalavimus;

12.2. nenaudoja maisto produktų, pasibaigus galiojimo terminui;

12.3. produktams ir žaliavai naudoja tvarkingą tarą;

12.4. skirtingos rūšies produktams naudoja skirtingas žymėtas lenteles;

12.5. nuolat prižiūri, kad nebūtų atidaryti šaldytuvai, reguliariai juos valo;

12.6. aštraus kvapo produktus (esencijas, ekstraktus) laiko specialioje taroje, nurodant pavadinimus;

12.7. maistą gamina pagal patvirtintą receptūrą, valgiaraščius, nekeičia jų sudėties ir porcijų dydžio savavališkai.

12.8. nustato tinkamą orkaičių, keptuvių, krosnelių ir kitos maisto įrangos temperatūrą;

12.9. šiukšles ir maisto atliekas rūšiuoja pagal numatytus reikalavimus;

12.10. valo, dezinfekuoja valgyklos inventoriaus paviršius, grindis tik Sveikatos apsaugos ministerijos aprobuotais plovikliais, pagal nustatytą grafiką.

13. Dirbdamas laikosi pagrindinių bendradarbiavimo principų:

13.1. dirba su kolegomis komandoje, laikosi komandinio darbo principų;

13.2. priima sprendimus savo kompetencijų ribose.

14. Nuolat domisi profesinėmis naujovėmis, kelia kvalifikaciją.

15. Nesant tiesioginio darbo ir gimnazistų atostogų metu atlieka kitus, tiesiogiai su pareigybe nesusijusius darbus, direktoriaus, ugdymo aprūpinimo skyriaus vedėjo nurodymu, vykdo kitus teisėtus gimnazijos administracijos nurodymus.

**IV. MOKINIŲ SAUGUMO UŽTIKRINIMAS**

16. Virėjas, pastebėjęs žodines, fizines, kitokias patyčias ir smurtą, negelsiant reaguoja:

16.1. stabdo bet kokius įtarimą keliančius veiksmus;

16.2. nedelsiant informuoja apie įvykį gimnazijos administraciją, socialinį pedagogą ar klasės auklėtoją;

16.3. iškilus grėsmei mokinio sveikatai ar gyvybei nedelsiant kreipiasi į atitinkamas institucijas( policija, greitoji medicinos pagalba);

16.4. pastebėjęs smurto apraiškas kibernetinėje erdvėje, informuoja gimnazijos administraciją.

**V. ATSAKOMYBĖ**

17. Virėjas atsako už:

17.1. saugų ir tvarkingą virtuvės įrangos eksploatavimą;

17.2. sveiką ir kokybišką patiekalų paruošimą;

17.3. gautų produktų, žaliavų, įrankių ir kitų priemonių racionalų naudojimą;

17.4. saugų produktų laikymą;

17.5. patikėtų materialinių vertybių apsaugą;

17.6. racionalų darbo laiko panaudojimą;

17.7. virtuvės patalpų švarą ir tvarką;

17.8. darbo drausmės pažeidimus;

17.9. darbuotojų saugos ir sveikatos, gaisrinės saugos, elektrosaugos reikalavimų vykdymą;

18. žalą, padarytą gimnazijai dėl savo neatsargumo; arba šio aprašymo reikalavimams, prieš tai pranešus administracijai;

19. už savo pareigų netinkamą vykdymą atsako darbo tvarkos taisyklių ir LR įstatymų nustatyta tvarka.

20. Virėjas už darbo drausmės pažeidimus gali būti traukiamas drausminėn atsakomybėn. Nuobaudą skiria gimnazijos vadovas.

**Pastaba.** Šios virėjo funkcijos, pasikeitus įstatymams ar kitiems teisės aktams ir esant būtinybei, gali būti iš dalies keičiamos gimnazijos direktoriaus iniciatyva.

\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_

Susipažinome ir sutinkame: